ประกาศคณะกรรมการกํากับหลักทรัพย์และตลาดหลักทรัพย์ที่ กจ. 46/2546เรื่อง การเสนอขายพันธบัตรหรือหุ้นกู้ที่ออกโดยองค์การระหว่างประเทศ อาศัยอํานาจตามความในมาตรา 4 มาตรา 14 มาตรา 64(3) มาตรา 67 มาตรา 69(11) และมาตรา 70(9) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการ ก.ล.ต. ออกข้อกําหนดไว้ดังต่อไปนี้ ข้อ ๑ ในประกาศนี้ (1) "แบบแสดงรายการข้อมูล" หมายความว่า แบบแสดงรายการข้อมูลการเสนอขายพันธบัตรหรือหุ้นกู้ (2) "ข้อมูลอิเล็กทรอนิกส์" หมายความว่า ข้อความที่ได้สร้าง ส่ง รับ เก็บรักษา หรือประมวลผล ด้วยวิธีการทางอิเล็กทรอนิกส์ (3) "สํานักงาน" หมายความว่า สํานักงานคณะกรรมการกํากับหลักทรัพย์และตลาดหลักทรัพย์ ข้อ ๒ ประกาศนี้ให้ใช้บังคับกับการเสนอขายพันธบัตรหรือหุ้นกู้ที่ออกโดยองค์การระหว่างประเทศ ซึ่งได้รับอนุญาตจากกระทรวงการคลังให้สามารถเสนอขายพันธบัตรหรือหุ้นกู้ดังกล่าวในประเทศไทยได้ข้อ ๓ ก่อนการเสนอขายพันธบัตรหรือหุ้นกู้ในแต่ละครั้ง ให้องค์การระหว่างประเทศผู้ออกหลักทรัพย์ยื่นแบบแสดงรายการข้อมูลและร่างหนังสือชี้ชวนต่อสํานักงานจํานวนสองชุด โดยแบบแสดงรายการข้อมูลต้องมีลักษณะดังต่อไปนี้ (1) มีรายการอย่างน้อยตามมาตรา 69(1) ถึง (10) และมาตรา 70(1) ถึง (8) ทั้งนี้ งบการเงินต้องเป็นไปตามมาตรฐานการบัญชีที่กําหนดตามกฎหมายว่าด้วยการบัญชี หรือ International Accounting Standards (IAS) หรือ United States Generally Accepted Accounting Principle (US GAAP) (2) มีข้อมูลถูกต้องและเพียงพอที่จะทําให้ผู้ลงทุนทราบลักษณะและเงื่อนไขของพันธบัตรหรือหุ้นกู้ที่เสนอขาย แหล่งที่มาของเงินที่จะนํามาชําระคืนหนี้ตามพันธบัตรหรือหุ้นกู้ ผลการจัดอันดับความน่าเชื่อถือของพันธบัตรหรือหุ้นกู้ หรือของผู้ออกพันธบัตรหรือหุ้นกู้ รวมทั้งโอกาสและความเสี่ยงในการได้รับชําระคืนหนี้ (3) มีลายมือชื่อของผู้มีอํานาจลงนามผูกพันองค์การระหว่างประเทศผู้ออกหลักทรัพย์เพื่อรับรองความถูกต้องครบถ้วนของข้อมูลในแบบแสดงรายการข้อมูลและร่างหนังสือชี้ชวน แบบแสดงรายการข้อมูลและร่างหนังสือชี้ชวนตามวรรคหนึ่ง จะจัดทําเป็นภาษาไทยหรือภาษาอังกฤษก็ได้ แต่ในกรณีที่จัดทําเป็นภาษาอังกฤษ ให้องค์การระหว่างประเทศผู้ออกหลักทรัพย์จัดให้มีคําแปลภาษาไทยของเอกสารดังกล่าวที่มีการรับรองความถูกต้องของคําแปล และยื่นต่อสํานักงานพร้อมแบบแสดงรายการข้อมูลและร่างหนังสือชี้ชวนดังกล่าว เว้นแต่การเสนอขายในลักษณะดังต่อไปนี้ องค์การระหว่างประเทศผู้ออกหลักทรัพย์จะไม่จัดทําคําแปลภาษาไทยของแบบแสดงรายการข้อมูลและร่างหนังสือชี้ชวนก็ได้ (1) การเสนอขายที่มีมูลค่าการเสนอขายรวมกันไม่เกินหนึ่งร้อยล้านบาท ทั้งนี้ ในการคํานวณมูลค่าที่เสนอขายให้ใช้ราคาที่ตราไว้เป็นเกณฑ์ (2) การเสนอขายต่อผู้ลงทุนโดยเฉพาะเจาะจงซึ่งมีจํานวนไม่เกินสิบรายนอกจากการยื่นข้อมูลในรูปเอกสารสิ่งพิมพ์แล้ว ให้องค์การระหว่างประเทศผู้ออกหลักทรัพย์ยื่นแบบแสดงรายการข้อมูลและร่างหนังสือชี้ชวนพร้อมทั้งคําแปล (ถ้ามี) ต่อสํานักงานในรูปข้อมูลอิเล็กทรอนิกส์ผ่านระบบการรับส่งข้อมูลตามแนวทางที่สํานักงานกําหนดด้วย ทั้งนี้ ข้อมูลที่ยื่นต่อสํานักงานทั้งในรูปเอกสารสิ่งพิมพ์และรูปข้อมูลอิเล็กทรอนิกส์ต้องมีข้อความถูกต้องตรงกันข้อ ๔ ให้ถือว่าผู้ให้บริการจัดอันดับความน่าเชื่อถือภายใต้ชื่อ Standard & Poor, Moody’sหรือ Fitch หรือสถาบันอื่นใดที่สํานักงานประกาศกําหนด เป็นสถาบันจัดอันดับความน่าเชื่อถือที่ได้รับความเห็นชอบจากสํานักงานแล้ว ทั้งนี้ เฉพาะการจัดอันดับความน่าเชื่อถือองค์การระหว่างประเทศที่ออกหลักทรัพย์ภายใต้บังคับประกาศฉบับนี้ หรือการจัดอันดับความน่าเชื่อถือพันธบัตรหรือหุ้นกู้ที่อยู่ภายใต้บังคับประกาศฉบับนี้ ข้อ ๕ ภายใต้บังคับมาตรา 75 เมื่อองค์การระหว่างประเทศผู้ออกหลักทรัพย์ได้ยื่นแบบแสดงรายการข้อมูลและร่างหนังสือชี้ชวนต่อสํานักงาน และได้ชําระค่าธรรมเนียมการยื่นแบบแสดงรายการข้อมูลตามหลักเกณฑ์และวิธีการที่สํานักงานประกาศกําหนดแล้ว ให้แบบแสดงรายการข้อมูลและร่างหนังสือชี้ชวนที่ยื่นตามข้อ 3 มีผลใช้บังคับเมื่อพ้นกําหนดสามวันทําการนับแต่วันที่สํานักงานได้รับแบบแสดงรายการข้อมูลและร่างหนังสือชี้ชวนครบถ้วนข้อ ๖ เมื่อแบบแสดงรายการข้อมูลและร่างหนังสือชี้ชวนมีผลใช้บังคับ และการเสนอขายพันธบัตรหรือหุ้นกู้ต่อประชาชนได้ดําเนินการเสร็จสิ้นแล้ว ให้องค์การระหว่างประเทศผู้ออกหลักทรัพย์รายงานผลการขายพันธบัตรหรือหุ้นกู้โดยปฏิบัติตามหลักเกณฑ์ตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการรายงานผลการขายหลักทรัพย์ต่อประชาชน โดยรายงานผลการขายดังกล่าวจะจัดทําเป็นภาษาไทยหรือภาษาอังกฤษก็ได้ข้อ ๗ พันธบัตรหรือหุ้นกู้ที่ได้มีการเสนอขายครั้งแรกโดยการยื่นแบบแสดงรายการข้อมูลและร่างหนังสือชี้ชวนต่อสํานักงานโดยชอบแล้ว ให้ขายในทอดต่อ ๆ ไปได้โดยได้รับยกเว้นการยื่นแบบแสดงรายการข้อมูลและร่างหนังสือชี้ชวนข้อ ๘ ประกาศนี้ให้มีผลใช้บังคับตั้งแต่วันที่ 1 มกราคม พ.ศ. 2547 เป็นต้นไป ผู้มีอํานาจลงนาม - ประกาศ ณ วันที่ 30 ธันวาคม พ.ศ. 2546 ร้อยเอก(สุชาติ เชาว์วิศิษฐ) รัฐมนตรีว่าการกระทรวงการคลัง ประธานกรรมการ คณะกรรมการกํากับหลักทรัพย์และตลาดหลักทรัพย์